
[image: image1.png]



PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 25 septembrie 2017
Nr.4C-9/198
RAPORT

asupra proiectului de Lege privind modificarea și completarea Legii nr.235/2010 pentru acordarea burselor de merit olimpic internațional elevilor premiați la olimpiadele școlare internaționale
(PLx. 242/2017)


1. În baza prevederilor art. 95 din Regulamentul Camerei Deputaţilor, republicat, cu adresa nr. PLx. 242 din 26 iunie 2017, Comisia pentru învăţământ, ştiinţă, tineret şi sport a primit spre dezbatere, în fond, proiectul de Lege privind modificarea și completarea Legii nr.235/2010 pentru acordarea burselor de merit olimpic internațional elevilor premiați la olimpiadele școlare internaționale.


Pentru întocmirea raportului, Comisia a analizat avizul favorabil al Comisiei pentru egalitatea de șanse între femei și bărbați, avizul favorabil al Comisiei pentru buget, finanțe și bănci, avizul favorabil al Consiliului Legislativ cu nr. 240/18.04.2017, Punctul de vedere al Ministerului Finanțelor Publice cu nr. 71252/05.07.2017 și Punctul de vedere al Ministerului Educației Naționale cu nr. 9603/29.08.2017.
       
Proiectul de Lege are ca obiect modificarea şi completarea Legii nr.235/2010 pentru acordarea burselor de merit olimpic internațional elevilor premiați la olimpiadele școlare internaționale, în sensul actualizării cadrului normativ existent privind stimularea excelenței în învățământul preuniversitar prin acordarea de burse de merit olimpic internațional elevilor premiați la olimpiadele școlare internaționale.
            2. În funcţie de obiectul şi conţinutul său, proiectul de lege face parte din categoria legilor ordinare, potrivit prevederilor art. 73 din Constituţia României, republicată.


3. La lucrările Comisiei au fost prezenţi 18 de deputaţi, din totalul de 26 de membri ai Comisiei. 


În baza prevederilor art. 54 şi 55 din Regulamentul Camerei Deputaţilor, republicat, la dezbaterea proiectului de lege a participat ca invitat domnul prof. univ. dr. ing. Petru Andea - secretar de stat în cadrul Ministerul Educației Naționale. 

4. Potrivit prevederilor art. 75 alin. (1) din Constituţia României, republicată, şi ale art.92 alin.(9) din Regulamentul Camerei Deputaţilor, republicat, Camera Deputaţilor este Cameră decizională.

  
Proiectul de Lege a fost adoptat de Senat, în calitate de primă Cameră sesizată, în şedinţa din data de 20 iunie 2017.

5. În urma dezbaterii, în şedinţa din 19 septembrie 2017, Comisia a propus, cu 12 voturi pentru și 6 abțineri, adoptarea proiectului de lege cu amendamentele admise și respinse din Anexa care face parte integrantă din prezentul raport. 

ANEXĂ

I. AMENDAMENTE ADMISE

	Nr.

crt.
	Text 

Lege nr.235/2010
	Text

adoptat de Senat
	Text propus de Comisie

(autorul amendamentului)
	Motivare

	1.
	---
	Titlul Legii: Lege privind modificarea şi completarea Legii nr.235/2010 pentru acordarea burselor de merit olimpic internațional elevilor premiați la olimpiadele școlare internaționale
	Text nemodificat
	

	2.
	---
	Articol unic. – Legea nr.235/2010 pentru acordarea burselor de merit olimpic internațional elevilor premiați la olimpiadele școlare internaționale, publicată în Monitorul Oficial al României, Partea I, nr.831 din 13 decembrie 2010, se modifică și se completează după cum urmează:
	Text nemodificat
	

	3.
	Art.1 - Prezenta lege instituie acordarea burselor de merit olimpic internaţional elevilor care la olimpiadele şcolare internaţionale se situează pe unul dintre primele trei locuri, indiferent de disciplina de învăţământ la care acestea au fost organizate.
	1. Articolul  se modifică și va avea următorul cuprins:

“Art.1. – Se acordă bursa “Meritul olimpic” elevilor și studenților care au obținut premii și mențiuni la olimpiadele internaționale.”
	1. Articolul 1 se modifică și va avea următorul cuprins:

“Art.1. – Prezenta lege instituie acordarea burselor de merit olimpic internațional elevilor care au obținut distincții, respectiv locurile I, II, III și mențiune la olimpiadele școlare internaționale, precum și premiile acordate profesorilor care au pregătit elevii ce au obținut distincții, respectiv locurile I, II, III și mențiune la olimpiadele școlare internaționale, indiferent de disciplina de învățământ la care acestea au fost organizate.”
Autor: Comisia
	

	4.
	Art. 2 - Bursele de merit olimpic internaţional care fac obiectul prezentei legi se acordă pentru o perioadă de 12 luni, începând cu luna imediat următoare realizării performanţei şcolare prevăzute la art. 1.
	2. Articolul 2 se abrogă.
	2. Articolul  2 se modifică și va avea următorul cuprins:

”Art.2. – Bursele de merit olimpic internaţional se acordă pe o perioadă de 12 luni, începând cu luna imediat următoare obținerii distincțiilor, respectiv locurilor I, II, III și mențiune prevăzute la  art.1”
Autor: Comisia
	Precizare necesară pentru a se putea elabora o estimare a sumelor bugetare necesare pentru aplicarea măsurilor. 

	5.
	Art. 3 - Cuantumul lunar al burselor de merit olimpic internaţional acordate este diferenţiat, în funcţie de nivelul performanţei şcolare realizate, după cum urmează:

a) pentru locul I, cuantumul lunar al bursei de merit olimpic internaţional reprezintă echivalentul salariului minim garantat pe economie la data acordării acesteia;

b) pentru locul al II-lea, cuantumul lunar al bursei de merit olimpic internaţional reprezintă echivalentul a 75% din salariul minim garantat pe economie la data acordării acesteia;

c) pentru locul al III-lea, cuantumul lunar al bursei de merit olimpic internaţional reprezintă echivalentul a 50% din salariul minim garantat pe economie la data acordării acesteia.
	3. Articolul 3 se modifică și va avea următorul cuprins:

“Art.3. – (1) Cuantumul bursei “Meritul olimpic” este echivalentul salariului de bază minim brut pe țară garantat în plată la data acordării.

(2) Bursa “Meritul olimpic” poate să fie cumulată și cu alte premii sau burse.”      
	3. Articolul 3 se modifică și va avea următorul cuprins:

“Art.3. – Cuantumul lunar al burselor de merit olimpic internațional acordate este diferențiat, în funcție de nivelul distincției obținute, după cum urmează:
a) pentru locul I, cuantumul lunar al bursei de merit olimpic internațional reprezintă echivalentul salariului de bază minim brut pe țară garantat în plată la data acordării acesteia;

b) pentru locul al II-lea, cuantumul lunar al bursei de merit olimpic internațional reprezintă echivalentul a 75% din salariul de bază minim brut pe țară garantat în plată la data acordării acesteia; 

c) pentru locul al III-lea, cuantumul lunar al bursei de merit olimpic internațional reprezintă echivalentul a 50% din salariul de bază minim brut pe țară garantat în plată la data acordării acesteia;

d) pentru mențiune, cuantumul lunar al bursei de merit olimpic internațional reprezintă echivalentul a 25% din salariul de bază minim brut pe țară garantat în plată la data acordării acesteia.”

Autor: Comisia
	Se revine la textul propus inițial de Guvern pentru a se păstra o diferențiere între modul de recompensare a performanțelor școlare, având în vedere că acestea sunt diferite.

	6.
	---

---


	4. După articolul 3 se introduc după noi articole, art.31 și 32, cu următorul cuprins:

“Art.31. – Bursa “Meritul olimpic” se acordă pe toată durata menținerii performanțelor profesionale obținute ca elev sau student.
Art.32. – (1) Ministerul Educației Naționale acordă premii pentru profesorii care au pregătit loturile olimpice internaționale în cuantum de 5000 lei.

(2) Premiile se acordă prin ordin al ministrului educației naționale. ”
	4. După art. 3 se introduce un articol nou, art.31, cu următorul cuprins:

Se elimină.
Autor: Comisia 
”Art.31. – Profesorii care au pregătit elevii ce au obținut distincții, respectiv locurile I, II, III și mențiune la olimpiadele școlare internaționale, indiferent de disciplina de învățământ la care acestea au fost organizate, primesc un premiu al cărui cuantum se stabilește prin ordin al ministrului educației naționale. ”

Autor: Comisia
	Textul se regăsește modificat la art. 2.

Pentru a se susține excelența în educație este necesar să fie recompensat corespunzător cu performanța elevului și profesorul de la clasă care l-a pregătit pe tot parcursul anului școlar. 

	7.
	Art. 4 - Sumele necesare acordării burselor de merit olimpic internaţional sunt prevăzute anual în bugetul Ministerului Educaţiei, Cercetării, Tineretului şi Sportului şi sunt acordate de la bugetul de stat.
	5. Articolul 4 se modifică și va avea următorul cuprins:

“ Art.4. - Bursele “Meritul olimpic” se acordă din bugetul Ministerului Educației Naționale.”
	5. Articolul  4 se modifică și va avea următorul cuprins:
”Art. 4 - Sumele necesare acordării burselor de merit olimpic internaţional și cele necesare pentru premierea profesorilor sunt prevăzute anual în bugetul Ministerului Educaţiei Naționale şi sunt acordate de la bugetul de stat.”
Autor: Comisia 
	Pentru claritatea exprimării și evitarea neconcordanțelor în aplicarea legii.


II. AMENDAMENTE RESPINSE 

	Nr.

crt.
	Text

adoptat de Senat
	Text propus de Comisie

(autorul amendamentului)
	Motivare
	Camera decizională

	1. 
	4. După articolul 3 se introduc după noi articole, art.31 și 32, cu următorul cuprins:

---
Art.32. – (1) Ministerul Educației Naționale acordă premii pentru profesorii care au pregătit loturile olimpice internaționale în cuantum de 5000 lei.

(2) Premiile se acordă prin ordin al ministrului educației naționale. ”
	Art.32. – Profesorul care pregătește elevul premiat la olimpiadele internaționale primește un premiu al cărui cuantum se stabilește prin ordin al ministrului educației naționale, în funcție de performanța elevului antrenat. Cuantumul este raportat la echivalentul salariului de bază minim brut pe țară garantat în plată la data acordării premiului.
Autor: Grupul parlamentar al PNL
	a) Motivare pentru adoptare
Precizare necesară pentru a se susține acordarea premiului pentru profesor în funcție de performanța obținută de elev. 
b) Motivare pentru respingere

Respins la vot
	Camera Deputaților


6

_1473677514.unknown

